Luister: Sainz wen eerste skof van Dakar  Carlos Sainz in aksie. Foto: Franck Fife/AFP Die verdedigende kampioen Carlos Sainz het die eerste sneltrajek van 2021 se Dakar-veldtydren gewen. Die Spanjaard het die 277 km-sneltrajek van Jeddah na Bisha in 3 uur, 18 minute en 56 sekondes afgelê. Hy het net 25 sekondes voor sy Franse spanmaat Stephane Peterhansel geëindig. Die Tsjeg Martin Prokop was derde. Suid-Afrika se Giniel de Villiers het agtste geëindig en Nasser Al-Attiyah (Toyota Gazoo) het tiende geëindig. In die motorfiets-kompetisie het Toby Price (KTM) eerste geëindig gevolg deur Kevin Benavides (Honda) en sy KTM-spanmaat Matthias Walkner. Die Dakar-veldtydren eindig op 15 Januarie in Jeddah. Die tydren wat op 3 Januarie begin het, duur 14 dae oor 7 800 km en die roete loop deur die woestyn van Saoedi-Arabië. Jeanette Kok-Kritzinger van Wiele2Wiele en Stephie Vetter van die Southern Africa Dakar Group hou ons op hoogte van wat in die Dakar-tydren gebeur en hoe dit met ons Suider-Afrikaanse deelnemers gaan.